**Ministru kabineta rīkojuma projekta**

**„Grozījums Ministru kabineta 2020.gada 18.jūnija rīkojumā Nr.339**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem””” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Grozījums Ministru kabineta 2020.gada 18.jūnija rīkojumā Nr.339 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””” (turpmāk – Projekts) šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz Covid-19 infekcijas izplatības seku pārvarēšanas likuma 24.pantu uz Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2020.gada 18.jūnija rīkojuma Nr.339 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – MK rīkojums Nr.339) 1.1.punktu, lai mazinātu Covid-19 krīzes radīto negatīvo seku ietekmi uz kultūras nozari, Valsts kultūrkapitāla fondam no valsts budžeta programmas 02.00.00 „Līdzekļi neparedzētiem gadījumiem” piešķirts finansējums 4 765 000 *euro* apmērā, tai skaitā 2 400 000 *euro* mērķprogrammas „Covid-19 ietekmēto institūciju ilgtspēja” (turpmāk – mērķprogramma) īstenošanai no 2020.gada 1.jūlija līdz 2020.gada 30.septembrim.Valsts kultūrkapitāla fonds 2020.gada 3.augustā uzsāka pieteikumu pieņemšanu mērķprogrammā, šobrīd ir noticis pirmā posma izvērtējums un pieteikumu pieņemšana turpinās līdz 2020.gada 21.oktobrim. Ņemot vērā, ka Valsts kultūrkapitāla fonda ekspertiem un darbiniekiem nav pietiekamas kompetences, lai mērķprogrammas ietvaros nodrošinātu saimnieciskās darbības un grāmatvedības dokumentu izvērtējumu, lai pilnvērtīgi izvērtētu iesniegtos pieteikumus, no mērķprogrammas līdzekļiem, pamatojoties uz Valsts kultūrkapitāla fonda organizētā iepirkuma „„Valsts kultūrkapitāla fonda mērķprogrammas „Covid-19 ietekmēto kultūras institūciju ilgtspēja” iesniegto pieteikumu pārbaude atbilstoši mērķprogrammas konkursa nolikumam” rezultātiem, tika piesaistīts vērtētājs par kopējo līguma summu 36 299 *euro*, neieskaitot pievienotās vērtības nodokli. Mērķprogrammas konkursa pirmajā posmā līdz 2020.gada 20.augustam tika saņemti 118 pieteikumi, no kuriem atbalstu saņēma 70 pieteikumi par kopējo summu 320 958,96 *euro*.Mērķprogrammas mērķis ir atbalstīt komersantus, biedrības un nodibinājumus (turpmāk – organizācijas), kuru darbība saistīta ar pastāvīgu publisku kultūras norišu nodrošināšanu un bijusi ierobežota Covid-19 valstī noteikto ierobežojumu dēļ, daļēji kompensējot organizācijām ierobežojumu pastāvēšanas laikā radušos kārtējos izdevumus, lai nodrošinātu to darbības nepārtrauktību. Mērķprogrammas ietvaros atbalstu var saņemt tikai tās organizācijas, kurām nav nodokļu parādu, kuru kalendārā mēneša vidējo ieņēmumu samazinājums, salīdzinot ar vidējiem kalendārā mēneša ieņēmumiem 2019.gadā, ir vismaz 30% apmērā un kuras savu darbību ir reģistrējušas atbilstoši NACE klasifikācijas kodam 59; 68.20; 74.90; 77.39; 90, 91 un 93.29.Tā kā MK rīkojuma Nr.339 sākotnējās ietekmes novērtējuma ziņojumā (anotācijā) norādīts, ka finansējums tiks piešķirts par sešu mēnešu laika periodu no ārkārtējās situācijas sākuma līdz 2020.gada 30.septembrim un šobrīd saskaņā ar Ministru kabineta 2020.gada 9.jūnija noteikumiem Nr.360 „Epidemioloģiskās drošības pasākumi Covid-19 infekcijas izplatības ierobežošanai” noteiktie ierobežojumi vēljoprojām tieši skar dažādu kultūras iestāžu darbību un ņemot vērā arī to, ka šobrīd ir augsti Covid-19 infekcijas izplatības rādītāji, nepieciešams precizēt MK rīkojuma Nr.339 1.1.punkta redakciju, nosakot, ka mērķprogrammas ietvaros atbalsts Covid-19 ietekmētajām organizācijām to ilgtspējas nodrošināšanai piešķirams līdz 2020.gada 31.decembrim.Valsts kultūrkapitāla fonds, ņemot vērā Ministru kabineta atbalstītās izmaiņas MK rīkojuma Nr.339 1.1.punktā, atbilstoši precizēs mērķprogrammas nolikumu, nosakot, ka atbalsts organizācijām no 2020.gada 1.oktobra līdz 2020.gada 31.decembrim piešķirams kā grants 2020.gadā, ievērojot komercdarbības atbalsta kontroles nosacījumus, un 2021.gada sākumā atbalstu saņēmušajām organizācijā būs jāiesniedz atskaites par piešķirtā finansējuma izlietošanu atbilstoši mērķim, kuras vērtē Valsts kultūrkapitāla fonda iepirkumā izvēlētais vērtētājs. Atbalsta apmērs periodam no 2020.gada 1.oktobra līdz 2020.gada 31.decembrim tiks noteikts identiskā apmērā kā piešķirtajam atbalstam par periodu no 2020.gada 1.jūlija līdz 2020.gada 2020.gada 30.septembrim, saglabājot nosacījumu, ka atbalsta apmērs vienam mēnesim nevar būt lielāks kā 5 000 *euro*. Ja pieejamais kopējais finansējums periodam no 2020.gada 1.oktobra līdz 2020.gada 31.decembrim nav pietiekošs, tas tiek proporcionāli samazināts visiem atbalsta saņēmējiem šim posmam. Lai saņemtu atbalstu periodam no 2020.gada 1.oktobra līdz 2020.gada 31.decembrim, ietekmētā organizācija Valsts kultūrkapitāla fondam iesniedz apliecinājumu, ka tās darbība ir ietekmēta Covid-19 dēļ un tai nepieciešams atbalsts.Papildu finansējums sakarā ar Projektā paredzēto regulējumu nav nepieciešams, jo finansējums mērķprogrammas īstenošanai piešķirts ar MK rīkojumu Nr.339. Atbalsts organizācijām jau šobrīd tiek sniegts un tiks sniegts kā valsts atbalsts atbilstoši Komisijas 2013.gada 18.decembra Regulai (EK) Nr.1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (publicēta Eiropas Savienības Oficiālajā Vēstnesī, 2013.gada 24.decembris, Nr.L352/1)), kas aizstāj Komisijas 2006.gada 15.decembra Regulu (EK) Nr.1998/2006 par Līguma 87. un 88.panta piemērošanu *de minimis* atbalstam. Minētās nosacījuma normas ir un tiks iekļautas Valsts kultūrkapitāla fonda mērķprogrammas nolikumā. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Valsts kultūrkapitāla fonds. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Organizācijas, kurām laika posmā no 2020.gada 13.marta līdz 2020.gada 31.decembrim ir būtiski samazinājušies ienākumi no kultūras darbības. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts kultūrkapitāla fonds. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Zakevica 67330260

Baiba.Zakevica@km.gov.lv